Lekwaloitshupo ke setlankana se se supang boikitsiso jwa motho. E neelwa baagi ba Aforika borwa kgotsa baagi ba leruri ba ba leng dingwaga di le 16 kgotsa go feta.
Batho ba ba latlhegetsweng, ba timeletswe, ba utsweditswe kgotsa senyegetswe ke lekwaloitshupo la bona.
Batho ba ba dirang kopo ya go fetola dintlha tsa bona.
Batho ba maemo a boagi jwa bona a fetogileng.
Basadi ba ba nyetsweng kgotsa ba ba batlang go dirisa sefane sa bona sa pele.
Batho ba ba nnang kwa dinageng disele nakwana mme e le gore ba ne ba na le lekwaloitshupo.
Batshabi ba ba nang le phemiti ya leruri ya boagi.
Tlatsa foromo BI-9 kwa ofising nngwe le nngwe ya Merero ya Selegae. O ka dira kopo kwa embasing kgotsa kwa ntlong ya borongwa fa o le kwa dinageng tsa matšhaba.
Isa setefikeiti sa matsalo kgotsa bukana ya boikitsiso e e abilweng pele ga Phukwi 1986.
Isa ditshwantsho tsa boitshupo di le pedi.
Gatisa menwana ya gago gore e tle e rekotiwe mo Rejisetareng ya Baagi.
Isa setefikeiti sa lenyalo fa e le gore o nyetse.
Mosadi yo o dirang kopo ya lekwaloitshupo mme a batla go dirisa sengwe sa difane tsa gagwe tsa pele o tshwanetse go tlisa bosupi jo bo mo letlang go ka dirisa sefane seo.
Motshabi yo o dirang kopo ya lekwaloitshupo o tshwanetse go mametlelela phemiti ya leruri ya boagi, phemiti e e mo nayang tetla ya go nna moagi kgotsa setefikeiti sa thebolo.
Kopo e ka tsaya dibeke di ka nna 8.
Ela tlhoko: Diforomo ga di bonwe mo inthaneteng. ikgolaganye le kantoro ya lefapha e e gaufi nao.